b'\n_START_ARTICLE_\nPalupera valla lipp\n_START_PARAGRAPH_\nPalupera valla lipp on Valga maakonnas asunud endise Eesti haldus\xc3\xbcksuse Palupera valla lipp._NEWLINE_Lipp kinnitati 15. oktoobril 2004.\n_START_SECTION_\nLipu kirjeldus\n_START_PARAGRAPH_\nPalupera valla lipp on ruudukujuline valge vapilipp, mille alumist osa l\xc3\xa4bib horisontaalne roheline lainel\xc3\xb5ikeline laid. Rohelise laiu kohal on kolm rohelist \xc3\xbclessuunatud kiilu, millest keskmine on teistest k\xc3\xb5rgem._NEWLINE_Lipu normaalm\xc3\xb5\xc3\xb5tmed on 105\xc3\x97105 cm.\n_START_SECTION_\nP\xc3\xb5hjendus\n_START_PARAGRAPH_\nLaineline laid s\xc3\xbcmboliseerib valla paiknemist k\xc3\xbcnklikul L\xc3\xb5una-Eesti maastikul ning valla veerikkust. Kolm teravikuga \xc3\xbclespoole suunatud kiilu t\xc3\xa4histavad valla kolme peamist asustuskeskust (Hellenurme, N\xc3\xb5uni ja Palupera) ning viitavad paiga metsarikkusele, kui ka  edasip\xc3\xbcrgimisele ja tulevikulootusele. Roheline t\xc3\xa4histab puhast loodust ja igavesti korduvat eluringlust.'